A Sport- és Egészségtudományi Füzetek című kiadványunk negyedévente jelenik meg. Első füzetünket a 2017-ben, Pécsett megrendezett XIV. Sporttudományi Kongresszus idejére időzítettük. Folyóiratunk tematikája a kiadó, a Pécsi Tudományegyetem Egészségtudományi Kar képzési és kutatási profiljához illeszkedő tudományterületeket fedi le. Számainkban önálló vizsgálaton alapuló, másutt még nem közölt írások jelennek meg magyar, angol, vagy német nyelven. Szerzőink a sporttudomány és az egészségtudomány – sokszor egymást átfedő – problémakörei iránt érdeklődő kutatók, oktatók, doktoranduszok, hallgatók olvasóközönségének igényeit elégíthetik ki, de haszonnal forgathatják kiadványunkat gyakorlati szakemberek, pedagógusok, szakpolitikusok is. Közleményeink magas szakmai minőségét karunk hat intézete, Egészségtudományi Doktori Iskolánk nyolc kutatási programja, valamint kiemelkedő hazai és nemzetközi tudományos kapcsolataink biztosítják.
Pécsi Tudományegyetem Egészségtudományi Kar
Sporttudomány és Innováció 4. Szakmai konferencia Absztrakt füzet
Kiadók: Pécsi Tudományegyetem Egészségtudományi Kar „Rátgéber Kosárlabda Akadémia” Alapítvány Szerkesztő: Dr. habil. Rátgéber László Szerkesztőbizottság: Dr. habil. Rátgéber László Prof. Dr. Balogh László Prof. Dr. Sterbenz Tamás Prof. Dr. Ács Pongrác Prof. Dr. Betlehem József Petri László Lukács Anikó Kovács Szilvia Szervezőbizottság: Dr. habil. Rátgéber László Petri László Lukács Anikó Kovács Szilvia
DR. SCHMIDT ÁDÁM - DR. SZILI KATALIN - GYURTA DÁNIEL
„HIGH PERFORMANCE CENTER” ÉS A FELSŐOKTATÁS
Dr. habil. Rátgéber László személyes élményét megosztva hangsúlyozta: megérte „két végén égetni a gyertyát”, mert teljesítményét elismerik. „Hiteles teljesítménymérés nélkül a sportrendszerek hatékonysága veszélyben van” – fogalmazott, kiemelve a valós teljesítmény fontosságát.
VISSZATEKINTÉS A 2024-ES LABDARÚGÓ EB-RE
A Labdarúgó Módszertani Központ szakemberei által tartott előadás célja, a labdarúgó Európa Bajnokság több szempontú, statisztikai adatokon alapuló elemzése volt.
KEREKASZTAL BESZÉLGETÉS – QUO VADIS MAGYAR SPORT?
Prof. Dr. Balogh László a résztvevőket a stáb összetételéről, taktikai beleszólásról, feladatbevonásról kérdezte, kiemelve a szülők kezdeti áldozatos támogatását (edzésre szállítás, logisztika). Összekötötte az élsportolói karrier tudományos hátterét az oktatással, hangsúlyozva, hogyan segíti ez a csúcsteljesítményt.
Dancsházi Tamás klubedző (Budapesti Honvéd, 2015-től férfi párbajtőr vezetőedző) és Boczkó Gábor szövetségi kapitány („sikerkovács”) mutatták be 52 év után hogyan sikerült elnyerni az olimpiai bajnoki címet. Vázolták azokat a sporttudományi területeket, amelyek segítettek a felkészülésben kiemelve a csapat mentális felkészítését.
ÉRTÉKEK – NSÜ, ÖTTUSA, ÉS AMI MÖGÖTTE VAN
Bíró Péter, az NSÜ elnök-vezérigazgatója 30 év után tért vissza Magyarországra 2023. január elsején. Közgazdász végzettségével gazdasági vonalon dolgozott korábban 10 különböző országban, de mint mondta, a szívében mindig is sportoló maradt.
PÁRIZS JÖTT, LÁTSZOTT ÉS GYŐZTÜNK - A PÁRIZSI OLIMPIAI ÉS PARALIMPIAI JÁTÉKOK TANULSÁGAI, A NEMZETKÖZI OLIMPIAI MOZGALOM KIHÍVÁSAI ÉS LEHETŐSÉGEI
Fürjes Balázs, akit 2023 októberében választottak a Nemzetközi Olimpiai Bizottság tagjának, azokról a kihívásokról beszélt, amelyek a nemzetközi olimpiai mozgalom és az olimpia előtt állnak a XXI. században. Thomas Bach, a Nemzetközi Olimpiai Bizottság elnöke két kihívást nevezett meg az olimpia előtt, ezek közül egyik az egység, hiszen nagyon nehéz egységben tartani a nemzetközi olimpiai családot, azt az ökoszisztémát, azt a közösséget, ami az olimpiai mozgalmat jelenti. Mindig lesznek olyan üzleti, politikai tényezők, szereplők, akik külön utakon szeretnének járni, az egységet megbontani. A második kihívásról, a digitális forradalomról már szót ejtett a konferencián Szijjártó Péter is, Fürjes Balázs szerint három aspektusa van a jelenségnek.
A Rátgéber László által vezetett Kosárlabda Specifikus Módszertani Központ (KSMK), a Batthyány Lajos Alapítvány és a Kárpát-medencei Tehetségkutató Alapítvány szervezésében került sor a IV. Sporttudomány és Innováció Szakmai Konferenciára Budapesten, a patinás Lónyay-Hatvany Villában.